open-index/open-wikipedia-markdown huggingface dataset:
Le Comte de Monte-Cristo (Homonymie)

***[[Le Comte de Monte-Cristo]]*** ass e Roman vum Alexandre Dumas a vum Auguste Maquet, deen tëscht 1844 an 1846 erauskoum.

E gouf bis ewell iwwer 20 Mol verfilmt oder fir d'Televisioun adaptéiert:

* *[[The Count of Monte Cristo (Film 1908)|The Count of Monte Cristo]]* (1908), e Stommfilm vum Hobart Bosworth;
* *[[Monte Cristo (Film 1912)|Monte Cristo]]* (1912), en US-amerikanesche Stommfilm vum Colin Campbell;
* *[[The Count of Monte Cristo (Film 1913)|The Count of Monte Cristo]]* (1913), en US-amerikanesche Stommfilm vum  Edwin S. Porter a vum Joseph A. Golden;
* *[[Le Comte de Monte-Cristo (Film 1918)|Le Comte de Monte-Christo]]* (1918), e franséische Stommfilm an  8 Episode vum Henri Pouctal;
* *[[Monte Cristo (Film 1922)|Monte Cristo]]* (1922), en US-amerikanesche Stommfilm  vum Emmett J. Flynn;
* *[[Monte Cristo (Film 1929)|Monte Cristo]]* (1929), e franséische Film vum Henri Fescourt;
* *[[The Count of Monte Cristo (Film 1934)|The Count of Monte-Cristo]]* (1934), en US-amerikanesche Film vum Rowland V. Lee;
* *[[El conde de Montecristo]]* (1942), e mexikanesche Film vum Roberto Gavaldón a vum Chano Urueta;
* *[[Le Comte de Monte-Cristo (Film 1943)|Le Comte de Monte-Cristo]]* (1943), e frnaséische Film vum Robert Vernay;
* *[[Le Secret de Monte-Cristo]]* (1948), e franséische Film vum Albert Valentin;
* *[[Le comte de Monte-Cristo (Film 1954)|Le Comte de Monte-Cristo]]*, (1954) e franséische Film vum  Robert Vernay;
* *The Count of Monte Cristo* (1956), eng brittesch Teleesserie an 39 Episode vum Sidney Marshall;
* *[[Le comte de Monte-Cristo (Film 1961)|Le Comte de Monte-Cristo]]* (1961), e franséische Film vum Claude Autant-Lara;
* *[[The Treasure of Monte Cristo]]* (1961), brittesche Film vum Robert S. Baker a vum Monty Berman;
* *The Count of Monte Cristo* (1964, brittesch Teleesserie an 12 Episode vum Peter Hammond;
* *[[Sous le signe de Monte-Cristo]]* (1968), e franséische Film vum André Hunebelle;
* *The Count of Monte-Cristo* (1973), US-amerikaneschen Dessins-animées vun den Hanna-Barbera-Studioen ;
* *The Count of Monte-Cristo* (1975), US-amerikaneschen Teleefilm vum David Greene;
* *Le Comte de Monte-Cristo* (1979), franséisch Mini-Serie vum Denys de La Patellière;
* *Le Comte de Monte-Cristo* (1998),  franséisch Moini-Serie vun der Josée Dayan;
* *[[The Count of Monte Cristo (Film 2002)|The Count of Monte Cristo]]* (2002), US-britttesch-iresche Film vum Kevin Reynolds;
* *[[Le comte de Monte-Cristo (Film 2024)|Le Comte de Monte-Cristo]]*, franséische Film vum Matthieu Delaporte a vum Alexandre de La Patellière;
* *Le comte de Monte-Cristo* (2024), italo-franséisch Miniserie vum Bille August.
Crédit lyonnais

**LCL**, fréier **Crédit lyonnais** ass eng franséisch Bank, eng Duechtergesellschaft vu Crédit agricole, déi 1863 zu Lyon vum François Barthélemy Arlès-Dufour an dem Henri Germain gegrënnt gouf. Si gëllt als ee vun den dräi Piliere vum franséische Bankesecteur a gëtt a Frankräich zesumme mat der BNP Paribas an der Société générale zu de sougenannten *"Trois vieilles"* gezielt.

D'1990er Jore waren eng däischter Period fir de Crédit lyonnais, dee bal faillite gaangen ass a mat enger Rëtsch vu Skandaler (ë.&nbsp;a. d'Affär vum Crédit lyonnais, e franséische politeschen a finanzielle Skandal an den 1990er Joren) a Verbindung stoung, déi dem Bild vun der Bank geschuet hunn grad sou wéi d'Affär Tapie - Crédit lyonnais. Am Summer 1999 gouf de Crédit lyonnais privatiséiert(e war 1982 verstaatlecht ginn) an e gouf eng Duechtergesellschaft vum Crédit agricole. Am Joer 2005 gouf en an LCL ëmgenannt (eng Ofkierzung fir "**L**e **c**rédit **l**yonnais"), well de fréieren Numm en negative Bäigeschmaach hat.

## Presenz zu Lëtzebuerg
De 7. Februar 1929 gouf ugekënnegt, datt de Crédit lyonnais eng Filial an der Stad Lëtzebuerg opmaache géif, an déi Lëtzebuerger Filial ass dunn de 16. August 1929 an d'Liewe geruff ginn a gouf direkt Aktionär bei der Bourse. 1939 war d'Bank ee vun de Matgrënner vun der Association des banques et banquiers, Luxembourg (ABBL). 

1940 gouf de Crédit lyonnais vum däitsche Besatzer zougemaach an no der Befreiung, koum d'Bank 1945 nees hannescht op Lëtzebuerg. Ufanks vun de 1990er Joren hunn 170 Leit an der lëtzebuergescher Filial geschafft; se war deemools op der 15. Plaz vun de gréisste Banken zu Lëtzebuerg. 

Am Joer 2004 huet de Crédit lyonnais mat den Aktivitéiten zu Lëtzebuerg opgehalen an d'Personal ass vum Crédit agricole iwwerholl ginn.

De Sëtz vum Crédit lyonnais war an der *Maison Schumacher*, genannt nom fréiere Proprietär, op N° 26a um Boulevard Royal an der Stad (Um Eck mat der Montereysavenue). Wärend dem Zweete Weltkrich hat d'Bank der Deutschen Arbeit sech am Gebai installéiert. Et war eent vun den ikonesche Gebaier an där Strooss; et gouf 2007 ofgerappt.

### Direkteren
* Georges Collet (1929-1932)
* Georges Hauduc (1932-1937)
* Etienne Masson (1938-1939)
* Jacques du Pouget de Nadaillac (1939-1940)
* François de Montalivet (1945-1950)
* Olivier Roux (1951 bis an 1960er Joren)
* Roland Delahaye (1970er Joren)
* Gilbert Bochaton (1970er Joren)
* Jean-Claude Goubet (1980er Joren)
* Bernard Darmayan (1980er Joren)
* Jean-Louis Joubert (1988-1992)
* …

## Um Spaweck
Paul Faber

Mat **Paul Faber** ka gengt sinn:
* Paul Faber (1888-1954), lëtzebuergeschen Drécker, Lokalpolitiker a Wënzer;
* Paul Faber (1943-2014), lëtzebuergeschen Diplomat;
* Paul Faber, genannt Ernest, franséische Vëlossportler.

## Kuckt och
* Faber
Paul Faber (Wënzer)

De **Paul Faber**, gebuer den 29. Oktober 1888, a gestuerwen de 26. Februar 1954 zu Gréiwemaacher, war e lëtzebuergeschen Drécker, Wënzer a Lokalpolitiker.

De Paul Faber war eng Zäit laang Distriktskommissär vu Gréiwemaacher. 1917 huet hien d'Dréckerei Esslen iwwerholl, déi ë.&nbsp;a. d*'[[Obermosel-Zeitung]]* gedréckt huet.

Politesch war hien am Gemengerot vu Gréiwemaacher aktiv, vun 1934 bis 1937 als Conseiller, an dono, bis zu sengem Doud, als Schäffen.

Ausserdeem war hie Wënzer, an 1921 Matgrënner a President vun der Genossenschaftskellerei vu Gréiwemaacher.

## Éierung
Fir un hien z'erënneren, huet de Maacher Gemengerot de 26. Mee 1995 decidéiert, eng Strooss no him ze nennen.

E Sall vun der Kellerei krut säin Numm, an och d'Crémantsmarque *Poll-Fabaire* gouf 1991, an enger Fantasie-Schreifweis, no him genannt.

## Um Spaweck
Ekkehard Storck

Den **Ekkehard Storck**, gebuer den 20. Juni 1933 zu Hameln, a gestuerwen de 25. Dezember 2021 zu Berlin, war en däitsche Jurist a Banquier.

Hien huet d'Deutsche Bank zu Lëtzebuerg vun 1970 un opgebaut a war hiren Direkter bis 1998. Als sougenannten „Eurobanker“ war hien decisiv un der Entwécklung vum Euromarché zu Lëtzebuerg bedeelegt.

## Literatur
* Ekkehard Storck, *Euromarkt, Finanz-Drehscheibe der Welt*, Stuttgart, Schäffer-Poeschel, 1995.

## Um Spaweck
* Thomas Klein, *[https://www.wort.lu/wirtschaft/gruender-der-deutschen-bank-luxembourg-verstorben/1134504.html Ekkehard Storck – "Gründer" der Deutschen Bank Luxembourg verstorben]*, wort.lu, 04.01.2022
Leo Folschette

De **Leo Folschette**, gebuer den 18. Dezember 1958 zu Gréiwemaacher, a gestuerwen den 30. Dezember 2025 zu Lëtzebuerg, war e lëtzebuergesche Schauspiller an Televisiounsproduzent.

Hien huet ufanks als Vendeur geschafft. An den 1980er Joeren huet hien e puer Amateur-Kuerzfilmer gedréint. A Saache Programmproduktioun war hien Autodidakt, hien huet fir verschidde Lokaltelevisioune wéi *Mamer TV* an *Televisioun Steesel*  Programmer produzéiert. Déi goufen och op  .dok gewisen, e Sender, fir déi hien och aner Emissioune gemaach huet an 20 Joer laang am Comité war, zulescht als Direkter.

Dernieft war hie Schauspiller an huet a Filmer wéi *[[Gutland]]*, *[[Little Duke]]* oder dem Kuerzfilm *[[Linda, Linda!]]* matgespillt.

Hien ass mat 67 Joer no enger Kriibserkrankung gestuerwen.

De Kuerzfilm *LeoLisa* aus der Doku-Serie routwäissgro portraitéiert hie bei senger Aarbecht als Programmmécher.

## Filmographie
### als Schauspiller
* 2017: *[[Gutland]]* - Regie: Govinda Van Maele - Haaptacteuren: Frederick Lau, Vicky Krieps - (als Arno Kleyer)
* 2022: *[[Kommunioun (Film)|Kommunioun]]* - Regie: Jacques Molitor - Haaptacteuren: Louise Manteau, Marja-Leena Junker - (als Affekot)
* 2023: *[[Little Duke]]* - Regie: Andy Bausch - Haaptacteuren: André Jung, Luc Feit - (als Fons)
* 2025: *[[Linda, Linda!]]* - Regie: Kiyan Agadjani - Haaptacteuren: Claire Johnston, Nicholas Gecks - (als Jean-Paul) - (Kuerzfilm)
* 202  *[[Haut ass den Dag]]* -  Regie: Lisa Folschette - Haaptacteur: Philippe Thelen, Jacques Molitor (Kuerzfilm)
Arendt & Medernach

**Arendt & Medernach** ass eng lëtzebuergesch Société anoyme an eng vun de bedeitendsten Affekotenetüden zu Lëtzebuerg.

1988 hu sech d'Etüden *Arendt & Harles* a *Mersch & Medernach* zesummegedoen, fir déi néi Etüd ze grënnen; d'Aktiegesellschaft ass 2014 an d'Liewe geruff ginn.

2009 huet d'Etüd *Arendt Services* gegrënnt, eng Gesellschaft, déi Finanzservicer ubitt, déi normalerweis vu Fiduciairen oder Auditbüroen ugebuede ginn.

Zënter dem Enn vun den 2000er Joren ass Arendt & Medernach déi gréisst Affekotenetüd zu Lëtzebuerg.

Verschidde Partner vun der Etüd spillen eng wichteg Roll an der lëtzebuergescher Gesellschaft: de Paul Mousel ass President vum Verwaltungsrot vum Centre Hospitalier de Luxembourg an de Claude Kremer war vun 2007 bis 2011 President vun der Association luxembourgeoise des fonds d'investissement (ALFI). Zwéi Bâtonniere kommen aus där Etüd: de Guy Harles (2011-2012) an de François Kremer (2018-2020).

D'Etüd war an ass am Ausland present: Bréissel (1995-2013), New York (2005-), London (2007-), Dubai (2008-), Hong Kong (2009-), Moskau (2012-2022) a Paräis (2017-).

## Um Spaweck
* Bernard Thomas: "Les maîtres." in: *d'Lëtzebuerger Land*, 16.05.2014.
Commerzbank

D**'Commerzbank** ass eng däitsch Bank mat Sëtz zu Frankfurt am Main. Si gouf 1870 als Commerz- und Diskonto-Bank zu Hamburg gegrënnt.

## Presenz zu Lëtzebuerg
Wärend dem Zweete Weltkrich huet d'Commerzbank eng Filial zu Esch-Uelzecht opgemaach, an engem Gebai an deem bis dohin d'Societe Générale Alsacienne de Banque (Sogenal) war. Si huet awer am Géigesaz zu der Deutsche Bank an der Dresdner Bank keng grouss Roll wärend der Besatzungszäit am Zweete Weltkrich gespillt.

De 25. Juni 1969 huet d'Commerzbank sech erëm als zweet däitsch Bank nom Zweete Weltkrich, ënner dem Numm Commerzbank International S. A. (CISAL), zu Lëtzebuerg installéiert, fir um Euromarché aktiv ze ginn. Ufanks der 1980er Jore war d'Commerzbank déi drëttgréisst Bank zu Lëtzebuerg (no der Bilanzzomm). De lëtzebuergeschen Affekot Jacques Loesch war an den 1990er Joren Vizepresident am Verwaltungsrot.

D'Commerzbank war ee vun den dräi Aktionäre vun der lëtzebuergescher Bank UBAE Arab German Bank S.A.

### Direkteren (Lëtzebuerg)
* ....
* Ulrich Damm (1969 bis an d'1980er Joren)
* Klaus Tjaden (1990er Joren)
*
...

## Um Spaweck

* Matteo Calabrese, Othmane Djebbar a Benoît Majerus:  "La Commerzbank au Luxembourg (1969-2024)". op *[https://doi.org/10.58079/r7kj Benoit Majeurs: notebook]* (nogekuckt: 06.01.2026).
René Franck

De **René Franck**, gebuer den 2. Mee 1907 an der Stad Lëtzebuerg, a gestuerwen den 23. Oktober 2003 zu Munneref, war ee lëtzebuergeschen Affekot a Banquier.

Nom Zweete Weltkrich war hien Direkter bei der Banque Commerciale ier hien 1949 an de Commissariat au Contrôle des Banques gewiesselt ass. Vun 1954 bis 1959 war hie Bankekontrollkommissär. 1959 goung hien erëm zréck an de Privatsecteur, bei d'BIL.

Enn der 1960er vertrëtt de René Franck de Bankesecteur an der Handelskummer.
Banque commerciale (Lëtzebuerg)

D**'Banque commerciale** war eng lëtzebuergesch Bank, déi den 28. Mee 1921 vun enger Grupp vu Banquiere gegrënnt gouf. Ënnert de Matgrënner waren den Erwin Lindenlaub (Lëtzebuerg), e gewëssen Deher (Frankfurt), Werthaner (Bréissel), Bloch (Landau) an den Auguste Rother (Maartel) an d'Startkapital louch bei 500.000 Frang.

Uganks 1922 huet d'Bank d'Haus 33 um Boulevard Royal, um Eck mat der Avenue Amélie kaaft, fir do hire Sëtz anzeriichten. Ëm déi Zäit ass d'Kapital och op annerhallwe Millioun Frang erhéicht ginn.

An der Tëschekrichszäit war d'Bank ee wichtegen Acteur um Holdingsmarché. 1928 gouf se ee vun de (klengen) Grënnungsaktionäre vun der lëtzebuergescher Bourse (200 vu 7000 Aktien). 1939 war si och ee vun de Grënnungsmembere vun der ABBL. 1940 hat se sechs Agencen zu Lëtzebuerg. Wärend dem Zweete Weltkrich gouf se net liquidéiert, obschonn de Besatzer s'als jiddesch definéiert huet mä si huet treuhänderesch viru fonctionéiert. Am leschte Joer vun der Besatzung gouf si dann der BGL zougeschloen.

Nom Zweete Weltkrich huet se hir Aktivitéiten erëm als onofhängeg Bank opgeholl. Um Enn vun den 1960er Joren huet d'Bank um Eck vum Boulevard Royal an der Avenue Monterey en neit Bürosgebai vum Paul Retter baue gelooss; méi spéit huet d'Banque générale et iwwerholl.

Am Ufank vun den 1970er Joren ass d'Banque commerciale vun der Banque nationale de Paris (BNP) an der BIL opkaaft ginn. 1980 huet se hiren Numm a Banque nationale de Paris (Luxembourg) S.A. ëmgeännert.

## Presidenten
* Eugène-Jacques Franck (1921 – …)
* …
* Louis Ackermann (1940er – 1950er Joren)
* Emile-Werner Frank (1960er Joren)
* …
* Ady Colas (1971 – …)

## Um Spaweck
Villa Berlaymont

D**'Villa Berlaymont** (och nach *Neit Schlass* genannt) ass eng Villa zu Klierf, déi den Adrien de Berlaymont sech 1884 vum Architekt Antoine Hartmann baue gelooss huet. Et war uganks eng Villa mat Ställ fir Reit- a Kutschepäerd am eklektesch-historistesche Stil um Fouss vum deemolege Schlasspark, do wou virdrun e Bongert war. Nodeems den de Berlaymont 1888 a säin neit „Schlass“ erageplënnert ass, ass dat aalt Schlass, zesumme mam Déierepark, ëmmer méi vernoléissegt a verlooss ginn. 

Den de Berlaymont huet scho virun 1900 erlaabt, datt Touristen duerch d'Gebitt vum fréieren Déierepark goe konnten. Hien huet esou, an Zesummenhang mat der Ubannung vun der Stad un d'Eisebunn Enn 1866, de Grondstee fir den Tourismus zu Klierf am Ufank vum 20. Joerhonnert geluecht. 

Den Adrien de Berlaymont ass 1914 gestuerwen, ouni en direkten Nokommen ze hannerloossen. Säin Neveu, de Guy Ghislain de Berlaymont (1892 – 1945), de Jong vu sengem Brudder Guy Florent, huet den Domän zu Klierf geierft. Hie war deemools 22 Joer al an hat e luxuriéise Liewensstil; en huet Safarien an Indien an Afrika organiséiert a sech léiwer a senge Schlässer zu Hodboment a Bormenville an der Belsch opgehale wéi zu Klierf. Hien huet säi ganzt geierft Verméige verluer a säi Besëtz zu Klierf ass 1930 versteet ginn. Dat neit Schlass (mat Zentralheizung, enger Waasserquell, dem Gaart mat Gäertnerhaus, enger Garage, Terrassen an dem Park) ass fir 400.000 Frang un de Bernard Nockels vun Dikrech iwwergaangen, dee vun ëm 1935 un den *Hôtel du Parc* an der fréierer Villa exploitéiert huet. 

Den Hotel ass … fir zerguttst zougemaach ginn. 

Am Joer 2007 ass d'Gebai un d'Gemeng Klierf verkaaft ginn, déi dodran déi nei Märei vun der Fusiounsgemeng wollt ariichten. Et huet sech awer duerno erausgestallt, datt d'Gebai net den Ufuerderunge vun engem Verwaltungsgebai entsprieche géif, an de Gemengerot huet 2013 decidéiert fir sech juristesche Rot ze huelen an iwwer e Verkaf nozedenken. 

D'Villa Berlaymont gehéiert zënter 2017 zum architektonesche Kulturierwen zu Lëtzebuerg. 

## Kuckt och
* Famill de Lannoy-Clervaux
* Lëscht vun den nationale Monumenter an der Gemeng Klierf

## Quellen
* Wou net anescht uginn:  Den ehemaligen Tiergarten erleben – Villa Berlaymont, Depliant op naturpark-our.lu, S. 15–16

## Um Spaweck

* Den Hôtel du Parc op inbdustrie.lu
Mil Goerens

Den **Émile (Mil) Goerens**, gebuer den 10. Mäerz 1949 zu Ettelbréck ass e lëtzebuergeschen Auteur, Iwwersetzer a Sammler vu lëtzebuergesche Seeërcher.

De Mil Goerens ass zu Schiere grouss ginn, wou e vun 1955 bis 1961 an d'Primärschoul goung. Duerno huet hie säi Secondaire am Dikrecher Kolléisch gemaach. No senger Première 1969 ass hien op d'Goodyear schaffe gaangen, wou hien 2009 pensionéiert gouf.

## Wierk (Auswiel)
* *Schlass Biertreng : eng eemoleg Lëtzebuerger Geschicht* / Marc Schoentgen ; Texter vum Mil Goerens, ISBN  978-99959-0-647-4
* *Eiser Soen. En Ausfluch an d'Soewelt vu Lëtzebuerg vu 1659*, Stephan Moll Verlag Kordel (DEU), 2017, ISBN 978-3-940760-77-7
** Buch 1 : D'Kantone Wolz, Dikrech, Miersch, Lëtzebuerg an Esch.
** Buch 2 : D'Kantone Klierf, Réiden a Capellen, donieft Neibelgien an d'Province de Luxembourg.
** Buch 3 : D'Kantone Veianen, Iechternach, Gréiwemaacher, Réimech an di fréier däitsch Territoire vun der Äifel, willkürlech an Nordwestäifel a Südäifel opgedeelt.
* V*un der Long op d'Zong*, Stephan Moll Verlag Kordel (DEU), 2013, ISBN 978-3-940760-52-4

## Gielercher an Unerkennungen
* Éiereplack Dicks-Rodange-Lentz (2018)
## Um Spaweck
Christian Camargo

De **Christian Camargo** (eigentlech *Christian Minnick*), gebuer de 7. Juli 1971 zu New York City, ass en US-amerikanesche Schauspiller.

Hie gouf duerch seng Roll vum *Rudy Cooper/Brian Moser* aus der Serie *[[Dexter (Televisiounsserie)|Dexter]]* bekannt.

## Filmographie (Auswiel)
### Film
* 1999: *[[Picture This]]*
* 1999: *[[Plunkett & Macleane]]*
* 1999: *[[Harlem Aria]]*
* 1999: *[[Story of a Bad Boy]]*
* 2001: *[[Lip Service]]*
* 2001: *[[Double Bang]]*
* 2002: *[[K-19: The Widowmaker]]*
* 2004: *[[Karen Sisco]]*
* 2005: *[[Welcome to California]]*
* 2005: *[[Wanted]]*
* 2006: *[[Find Love]]*
* 2006: *[[The Cry]]*
* 2006: *[[Henry May Long]]*
* 2007: *[[The Picture of Dorian Gray]]*
* 2007: *[[National Treasure: Book of Secrets]]*
* 2009: *[[Happy Tears]]*
* 2009: *[[The Hurt Locker]]*
* 2011: *[[The Twilight Saga: Breaking Dawn – Part 1]]*
* 2012: *[[The Twilight Saga: Breaking Dawn – Part 2]]*
* 2013: Europa Report

### Televisioun
* 1998: *[[Springfield Story]]*
* 2002: *[[Presidio Med]]*
* 2002: *[[For the people]]*
* 2003: *[[Boomtown (Televisiounsserie)|Boomtown]]*
* 2003: *[[Without a Trace]]*
* 2003: **'
* 2005: ''[[Ghost Whisperer]]''
* 2006, 2011: ''[[Dexter (Televisiounsserie)|Dexter]]''
* 2011: [[Medium]] (Staffel 7, Episod 12)
* 2011: ''[[The Mentalist]]''
* 2013: ''[[Haven (Televisiounsserie)|Haven]]''
* 2014: ''[[Elementary]]'' (Staffel 3, Episod 7 als Chris Santos)
* 2015: ''[[House of Cards]]''
* 2016: ''[[Penny Dreadful]]''
* 2018: ''[[The City & The City (Televisiounsserie)|The City & The City]]'' (4 Episoden)
* 2019–2022: ''[[See]]''
* 2025: **' (Staffel 1, Episod 10)

## Um Spaweck
Crédit anversois

De **Crédit anversois** war eng belsch Bank, déi 1898 gegrënnt an tëschent 1939 a 1941 liquidéiert gouf.

## Presenz zu Lëtzebuerg
Am Juni 1919 huet de Crédit anversois eng Filial zu Lëtzebuerg etabléiert, fir d'éischt am sougenannten Derulle-Haus, um Eck vun der Philipps- an der Ënneschtgaass an der Stad. Méi spéit gouf de Sëtz dann op dem N° 55 um Boulevard Royal verluecht. 1925 gouf déi Filial an eng Gesellschaft vu lëtzebuergeschem Recht transforméiert.

De Crédit anversois war 1939 ee vun de Grënnungsmembere vun der ABBL. Déi lëtzebuergesch Gesellschaft war net direkt vum belsche Liquidationsprozess touchéiert mä gouf 1940 vun der BGL iwwerholl.

Am Verwaltungsrot waren e.&nbsp;a. de Gaston d'Ansembourg (President) an den Émile Reuter (Vizepresident).
Dresdner Bank

D**'Dresdner Bank** war eng däitsch Bank. Si gouf den 12. Dezember 1872 gegrënnt an huet 2009 mat der Commerzbank fusionéiert. Si war an der zweeter Hallschent vum 20. Joerhonnert eng vun den dräi groussen däitsche Banken, niewent der Deutsche Bank an der Commerzbank.

## Presenz zu Lëtzebuerg
D'Dresdner Bank gouf 1926 Aktionär vun der BIL an hat um Virowend vun der däitscher Besatzung schonn iwwert en Drëttel vun den Aktie vun dëser lëtzebuergescher Bank. Wärend dem Zweete Weltkrich huet se dunn d'Majoritéit am Aktionariat vun der BIL iwwerholl.

Den 11. Abrëll 1967 huet d'Dresdner Bank, ënnert dem Numm Compagnie Luxembourgeoise de Banque, als éischt däitsch Bank eng Duechtergesellschaft zu Lëtzebuerg opgemaach. Si hat hire Sëtz am sougenannte *Wiltheim-Haus*, op N° 26 um Krautmaart.

No der Fusioun mat der Commerzbank an Däitschland ass d'Dresdner Bank och zu Lëtzebuerg verschwonnen.

## Um Spaweck
Alfred Levy et compagnie

**Alfred Levy et Compagnie** war eng lëtzebuergesch Bank, déi den 11. Mee 1926 als einfach Kommanditgesellschaft gegrënnt gouf, an hire Sëtz an der Philippsgass hat. Dee vun Ettelbréck gebiertegen Albert Levy war de *Associé-gérant* vun der Bank. D'Commanditaire waren d*A. Spitzer et Compagnie* vu Paräis an d*'Privatbank Glarus* vu Glarus an der Schwäiz.

Dat ursprénglech Kapital louch bei 2,5 Milliounen Frang an ass de 5. Abrëll 1928 op 10 Milliounen erhéicht ginn. Zu deem Moment ass och eng Filial zu Bréissel gegrënnt ginn. Am selwechte Joer (1928) war d'Bank och ee vun de Matgrënner vun der Lëtzebuerger Bourse.

Si war e wichtegen Acteur am Holdingsgeschäft an der Tëschekrichszäit. 1939 gouf si ee vun de Grënnungsmembere vun der ABBL. Wéinst der geopolitescher Situatioun war d'Bank beim däitschen Amarsch zu Lëtzebuerg amgaangen hiert Geschäft op New York ze verlageren. D'Nationalsozialisten hu se als jiddesch Bank definéiert an d'Deutsche Bank huet sech am Gebai vun der Bank installéiert. Op de 17. Juli 1940 ass Alfred Levy et Cie da fir zerguttst opgeléist ginn.
Rossini! Rossini!

**Rossini! Rossini!** ass en italieenesch-franséisch-monegassesch-spuenesche Film vum Mario Monicelli aus dem Joer 1991 mam Philippe Noiret a mat der Jacqueline Bisset an den Haaptrollen. 

## Ëm wat geet et am Film?
De Film erzielt Episoden aus dem Liewe vum italieenesche Komponist Gioachino Rossini. 

## Um Spaweck
Fändel vu Syrien

De **Fändel vu [[Syrien]]** ass eng Trikolor mat dräi horizontale Sträife vun derselwechter Héicht an de Faarwe Gréng, Wäiss a Schwaarz. An der Mëtt sinn dräi rout Stären drop ofgebilt. D'Säiteverhältnes ass 3:2.

Déi haiteg Form vum Fändel gëtt zanter dem 8. Dezember 2024 gebraucht.

## Ausgesinn a Bedeitung
D'Faarwe gréng, wäiss, schwaarz a rout si panarabesch Faarwen, déi follgend Bedeitungen hunn:

* Gréng ass d'Faarf vum Prophet Mohammed an dem Islam.
* Wäiss symboliséiert eng stralend Zukunft.
* Schwaarz steet fir d'Jore vun der Ënnerdréckung.
* Rout steet fir d'Blutt, dat am Kampf gefloss ass.

## Historesch Fändelen
### Franséische Mandat

 Flag of the French Mandate of Syria (1920).svg|Fändel vum franséische Mandat vu Syrien
 Flag of the State of Aleppo.svg|Fändel vum Staat Aleppo (1920 bis 1925)
 Flag of the State of Damascus.svg|Fändel vum Staat Damaskus
 Flag of the Alawite State (1920–1936).svg|Fändel vum Staat Latakia (1920 bis 1936)
 Civil Ensign of Jabal ad-Druze (1921-1936).svg|Biergerleche Fändel vum Mandatsgebitt Dschebel ad-Duruz (1921 bis 1936)
 Flag of the State of Souaida (state).svg|Staatsfändel vum Mandatsgebitt Dschebel ad-Duruz (1921 bis 1924)
 Flag of Jabal ad-Druze (state).svg|Staatsfändel vum Mandatsgebitt Dschebel ad-Duruz (1924 bis 1936)
 Lebanese French flag.svg|Fändel vum Grouss-Libanon (1920 bis 1943)
 Flag of Syria French mandate.svg|Syresch Federatioun (1922 bis 1925)Syresche Staat (1925 bis 1932)


### Onofhängegt Syrien an d'arabesch Federatiounen

 Syria-flag 1932-58 1961-63.svg|1:2 Fändel vun der Syrescher Republik (1932 bis 1958)
 Flag of the United Arab Republic (1958–1971), Flag of Syria (1980–2024).svg|2:3 Fändel vun der Vereenegter Arabescher Republik (1958 bis 1972), vun 1961 un nëmmen nach Fändel vun Egypten
 Syria-flag 1932-58 1961-63.svg|1:2 Fändel vu Syrien (1961 bis 1963)
 Flag of Syria (1963–1972).svg|1:2 Fändel vu Syrien (1963 bis 1972)
 Flag of Egypt 1972.svg|2:3 Fändel vu Syrien an der Zäit vun der Federatioun vun den Arabesche Republicken (1972 bis 1980)
 Flag of the United Arab Republic (1958–1971), Flag of Syria (1980–2024).svg|2:3 Fändel vu Syrien (1980 bis 2024)


### Fändele vun der Oppositioun am Biergerkrich vun 2011

 Flag of Syria 2011, observed.svg|2:3 Dee vun de Rebellen am Biergerkrich an zanter Dezember 2024 vun der Regierung benotzte Fändel
 Syrian revolution flag (small stars).svg|2:3 Alternativvariant vum Fändel mat klenge Stären
 Flag of the Al-Nusra Front.svg|Fändel vun der al-Nusra-Front
 Flag of the Islamic State of Iraq and the Levant2.svg|Fändel vum „Islamesche Staat“
 Al Shahada.jpg|Wäisse Schahada-Fändel, deen uganks vun der Iwwergangsregierung benotzt gouf


## Um Spaweck
La domenica specialmente

**La domenica specialmente** ass en italieenesch-franséisch-belschen Episodefilm vum Giuseppe Tornatore, Marco Tullio Giordana, Giuseppe Bertolucci a Francesco Barill aus dem Joer 1991 mam Bruno Ganz, mam Philippe Noiret a mat der Ornella Muti an den Haaptrollen.

## Ëm wat geet et am Film?
De Film besteet aus 4 Episoden:
* 1: *l cane blu* vum Giuseppe Tornatore
* 2: *La neve sul fuoco* vum Marco Tullio Giordana
* 3: *La domenica specialmente* vum Giuseppe Bertolucci
* 4: *Le chiese di legno* vum Francesco Barilli

## Um Spaweck
Wope vu Syrien

De **Wope vu [[Syrien]]** weist e gëllenen Adler, deen no lénks kuckt. Iwwer sengem Kapp sinn a Form vun engem Bou, dräi fënnefzackeg Stären. Den Adler huet 14 Fiederen, déi d'véierzeng Gouvernementer vum Staat symboliséieren.

Den 3. Juli 2025 gouf de Staatssymbol erneiert, fir d'visuell Identitéit vu Syrien ze moderniséieren.

## Historesch Wopen

Emblem of Syria (1945–1958).svg|Syresch Republik (1932 bis 1958; 1961 bis 1963)
Coat of arms of the United Arab Republic (1958–1971).svg|Vereenegt Arabesch Republik (1958 bis 1961)
Emblem of Syria (1963–1972) based on Emblem of Syria (1945–1958, 1961–1963).svg|Syresch Republik (1963 bis 1972)
Coat of arms of the Federation of Arab Republics (1972–1977).svg|Federatioun vun den Arabesche Republicken (1972 bis 1980)
Emblem of Syria (1980–2024).svg|Arabesch Republik Syrien(1980 bis 2024)
Emblem of Syria (2024–2025).svg|Wope vun der syrescher Iwwergangsregierung (2024 bis 2025)
Emblem of Syria (2025–present).svg|Arabesch Republik Syrien (zanter 2025)


## Um Spaweck
J'embrasse pas

**J'embrasse pas** ass e franséisch-italieenesche Film vum André Téchiné aus dem Joer 1991  mam Manuel Blanc a mam Philippe Noiret an den Haaptrollen.

## Ëm wat geet et am Film?

De Pierre, e jonke Mann aus engem klengen Duerf an de Pyrenäen, wëll vun do fort a Schauspiller ginn, a geet dofir op Paräis. HIe kënnt bei enger Bekanntschaft ënner, a léiert iwwer seng Aarbecht als Kichenhëllef eng homosexuell Koppel kennen, déi och Bezéiunge zum Prostitutiounsmilieu huet. Wéi e seng Aarbecht verléiert a seng Bezéiung zu senger Bekanntschaft an d'Bréch geet, an och seng Schauspillerkarriär eriwwer ass, ier s'ugefaangen huet, lant en op der Strooss a muss sech ewell selwer prostituéieren, fir un e puer Su ze kommen...

## Um Spaweck
Etihad Airways

**Etihad** **Airways** (arabesch الاتحاد; Transkriptioun *al-Ittiḥād* (*Unioun*), IATA-Code: **EY**, ICAO-Code: **ETD**) ass eng vun den zwou nationale Fluchgesellschafte vun de Vereenegten Arabeschen Emirater (déi aner ass Emirates). Se huet hire Sëtz zu Abu Dhabi an hir Basis do um Zayed International Airport. Etihad ass Member vun der Arab Air Carriers Organization. D'Gesellschaft ass ganz am Besëtz vum Emirat Abu Dhabi.

## Destinatiounen
Vun hirer Basis aus flitt Etihad op Destinatiounen an Europa, Asien, Afrika, Australien an Nord- a Südamerika. Am Januar 2026 gouf bekannt gemaach, datt se vun Enn Oktober vun deem Joer un och dräimol d'Woch en Direktfluch vun Abu Dhabi op Lëtzebuerg um Fluchplang hätt.

## Um Spaweck
Carlo Türk

De **Carlo Türk** (och als **Carlo Turk** ernimmt), gebuer als **Carl Adolph Ferdinand Türk** de 6. November 1888 an der Stad Lëtzebuerg, an och do gestuerwen den 9. Juli 1969, war e lëtzebuergesche Jurist a Banquier.
	
Hie kënnt aus enger Banquiersfamill: säi Grousspapp, de Charles Türk, war 50 Joer laang Direkter vun der BIL, an och säi Papp, den Adolphe Türk, war an der Direktioun vun där selwechter Bank.
	
De Carlo Türk huet sengersäits 1916 bei der BIL ugefaange mat Schaffen. 1926 huet hien do demissionéiert a gouf Direkter vun der Generalbank (BGL). Vun 1955 bis 1969 war hie Member am Verwaltungsrot vun der BGL.

Vun 1948 bis 1953 war hie President vun der ABBL.

Hie war mat der Marie-Thérèse Jacquinot bestuet, der Duechter vum Charles Jacquinot, engem Industrielle vu Beetebuerg.

## Gielercher
De Carlo Türk ass mat follgende Gielercher dekoréiert ginn:
* 
* 
*  
* Stär vun der 1. Klass am Uerde vun der italieenescher Solidaritéit (it. *Stella della solidarietà italiana*)
Fändel vun Egypten

De **Fändel vun [[Egypten]]** ass eng Trikolor mat dräi horizontale Sträife vun derselwechter Héicht an de Faarwe Rout, Wäiss a Schwaarz. An der Mëtt ass de gëllenen Aadler vum Saladin. D'Säiteverhältnes ass 3:2.

Déi haiteg Form vum Fändel gëtt zanter dem 4. Oktober 1984 gebraucht.

## Ausgesinn a Bedeitung

De Fändel geet op den Arabesche Befreiungsfändel, virum Ofschafe vun der Monarchie am Joer 1962, zeréck, dee follgend Bedeitung huet:

* rout symboliséiert d'Revolutioun an Egypten;
* wäiss steet fir eng stralend Zukunft;
* schwaarz erënnert un déi däischter Deeg aus der Vergaangenheet virun der Revolutioun.

De Wope vun Egypten, den Aadler vum Saladin op der wäisser Sträif um Fändel, huet e Schrëftband op deem op Arabesch *Arabesch Republik Egypten* steet. D'Wopeschëld mat dräi vertikale Sträife ka gold-wäiss-gold oder och rout-wäiss-schwaarz sinn.

Inoffiziell, mee virun allem fir d'egyptesch Nationalisten, huet de Fändel follgend Bedeitung:

* rout symboliséiert d'egyptesch Wüst;
* wäiss war d'Faarf vun de Pharaoen;
* schwaarz representéiert de fruchtbare Buedem vum Nildall an d'Mënschen.

## Historesch Fändelen
### Muhammad Ali Dynastie (1805–1922)

 Flag of the Mameluks.svg|Fändel vun de Mammelucken no engem historesche Fändelbuch
 Egypt flag 1882.svg|Perséinleche Fändel vum Muhammed Ali Pascha; vun 1914 bis 1923 Nationalfändel vun Egypten


### Kinnekräich Egypten

 Revolution flag of Egypt 1919.svg|Revolutiounsfändel vun 1919
 Flag of Egypt (1922–1958).svg|Kinnekräich vun Egypten, Fändel vun 1922 bis 1958


### Republik Egypten

 Flag of Egypt (1952-1958).svg|Revolutiounsfändel vun 1952 (Variant)


### Vereenegt Arabesch Republicken

 Flag of the United Arab Republic.svg|2:3 Fändel vun de Vereenegten Arabesche Republicken (1958 bis 1972); vun 1961 un, nëmmen nach vun Egypten; vun 1984 bis 2024, Fändel vu Syrien


### Federatioun vun den Arabesche Republicken

 Flag of Egypt 1972.svg|2:3 Fändel vun der Federatioun vun den Arabesche Republicken (1972 bis 1984)


## Um Spaweck
Crédit industriel d'Alsace et de Lorraine

De **Crédit industriel d'Alsace et de Lorraine** (gekierzt **CIAL**) war eng franséisch Bank, déi 1931 aus der Fusioun vun der *Banque d'Alsace et de Lorraine* mat der *Société alsacienne de crédit industriel et commercial* entstanen ass.

## Presenz zu Lëtzebuerg
Den 23. Juni 1920 huet Banque d'Alsace et de Lorraine eng Filial zu Lëtzebuerg opgemaach, déi vun 1931 un de Numm CIAL gedroen huet. An den 1930er Joren hat de CIAL Agencen an der Stad, zu Esch-Uelzecht, an der Fiels an zu Réimech. 1928 war de CIAL e Grënnungsmember vun der Bourse an 1939 vun der ABBL. Wärend dem Zweete Weltkrich koum de CIAL ënnert d'Kontroll vum däitsche Okkupant a gouf an d'BGL integréiert. No de Befreiung 1944 huet d'Bank nees onofhängeg fonctionéiert.

De Siège war vun Ufank un an der Groussgaass etabléiert an de CIAL huet sech 1956 um Eck mat der Aldrengerstrooss en neit Gebai gebaut.

1969 huet de CIAL 30&nbsp;% vun der lëtzebuergescher *Banque Mathieu Frères* iwwerholl, 1971 dann 100&nbsp;%. 

1991 gouf déi lëtzebuergesch Filial opgeléist an d'Aktivitéite gradewéi d'Clientèle vum CIAL goufe vun der Banque de Luxembourg iwwerholl.

## Um Spaweck
Nous deux

** Nous deux** ass e franséische Film vum Henri Graziani aus dem Joer 1992 mam Philippe Noiret a mat der Monique Chaumette an den Haaptrollen.

## Ëm wat geet et am Film?
Den Toussaint an d'Madeleine plënneren no der Pensioun vu Paräis an hiert Heemechtsduerf an der Corse. D'Madeleine verlaangert no Paräis an no hirem Jong Martin. Wéi dee s'an der Summervakanz besiche kënnt, mécht hie Bekanntschaft mat der Bréifdréiesch vunm Duerf...

## Um Spaweck
Union financière luxembourgeoise

D**'Union financière luxembourgeoise** (gekierzt: **Ufina**) war eng lëtzebuergesch Bank, déi de 26. Januar 1929 vun der franséischer *Banque Renauld* vun Nanzeg an e puer Privatpersoune gegrënnt gouf. D'Grënnungskapital louch bei 6 Milliounen Frang. D'Ufina hat hire Sëtz um 28 Boulevard Royal. Ënnert den Aktionäre war als eenzege Lëtzebuerger de Gaston Diderich. D'Bank war haaptsächlech um Holdingsmarché aktiv. 1939 war d'Ufina ee vun de Grënnungsmembere vun der ABBL.

Den 23. Mee 1969 gouf d‘Bank liquidéiert.

## Direkteren
* Henri Faivre
* Max David

## Um Spaweck
Zuppa di pesce (Film)

**Zuppa di pesce** ass en italieenesche Film vun der Fiorella Infascelli aus dem Joer 1992 mam Philippe Noiret a mat der Chiara Caselli an den Haaptrollen.

## Ëm wat geet et am Film?
De Film erzielt Episoden aus dem Liewe vun der Famill Ragonelli aus de Joren 1950 bis 1970.

## Um Spaweck
Société générale alsacienne de banque

D**'Société générale alsacienne de banque** (gekierzt: **Sogenal**) war eng franséisch Bank, déi 1881 zu Stroossbuerg gegrënnt gouf. 2001 huet se mat hirer Mammegesellschaft, der Société générale, fusionéiert.

## Presenz zu Lëtzebuerg
De 6. Mäerz 1893 huet d'Sogenal als éischt auslännesch Bank eng Filial zu Lëtzebuerg opgemaach. D'Sogenal war 1928 e Grënnungsmember vun der Bourse an 1939 vun der ABBL. Wärend dem Zweete Weltkrich gouf déi Filial opgeléist. Hir Clientë goufe vun der BIL iwwerholl.

D'Sogenal huet eréischt 1956 hir Aktivitéiten zu Lëtzebuerg erëm opgeholl. 1995 huet d'Société générale déi lëtzebuergesch Struktur iwwerholl; d'Bank krut den neien Numm *Société générale Bank & Trust* an hat hire Sëtz op 11-15, an der Arsenalstrooss an der Stad; se hat och Filialen zu Zürech, Genf, Lugano a Monaco. Déi néi Gesellschaft huet zu deem Moment de *Private Banking* fir dee ganze Grupp vun der Société générale zentraliséiert.

### Direkteren
* Xavier Harmel (1960er Joren)
* Georges Muller (1970er Joren)
* Henri Lassalle (1980er Joren)

## Um Spaweck
Banque Paribas Luxembourg

D**'Banque de Paris et des Pays-Bas pour le Grand-Duché de Luxembourg** (***Banque Paribas Luxembourg***) war eng lëtzebuergesch Bank, déi den 23. Oktober 1964 als 100-prozenteg Duechtergesellschaft vum Grupp Paribas gegrënnt gouf.

Hire Sëtz war um 10a Boulevard Royal. D'Gesellschaft gouf haaptsächlech gegrënnt fir um Euromarché present ze sinn. Si war och ee minoritären Aktionär (22,5&nbsp;%) vun der Bank of America International. Vun den 1990er Joren u gouf d'Bank da méi aktiv am Private Banking. 

Den 23. Mee 2000 huet *Paribas Luxembourg* mat der *Banque nationale de Paris (Luxembourg)* fusionéiert an eng nei Bank forméiert: BNP Paribas, succursale de Luxembourg. Néng Joer méi spéit, no der Finanzkris 2007/2008, gouf déi Bank hirersäits an d'BGL BNP Paribas integréiert.

## Direkteren
* Jacques F. Poos (1979-1984)
* Louis-François Durand (1980er Joren)
* Claude Faure (1990er Joren)
* …
Um Horizont

***Um Horizont*** ass e Roman op Lëtzebuergesch vum Roland Meyer, deen 2025 am Verlag Op der Lay erauskoum.

## Ëm wat geet et am Roman?

D'Sam schreift un engem Dréibuch fir e Film iwwer ee gewësse Manuel  Esposito, es Schwäizer Assurance-Beamten, dee beschëllegt gouf, zwou Fraen ëmbrucht ze hunn, ma nees op fräiem Fouss ass, well keng Beweiser géint hie fonnt goufen. Ewell wëll hien sech un der Niki Toussaint vergräifen, déi eng weider Ech-Erzielerin am Buch ass...

## Rezensiounen
De Jeff Schinker schreift am *Lëtzebuerger Land*:

'Um Horizont' *liest sech e bëssen esou, wéi wann de Roland Meyer net nëmmen hätt wéilten all méiglech -ismen vun eiser Zäit an een Dëppe schmäissen, mee wéi wann en och alles wéilt maachen, fir vu senger eegener Persoun -  där vun der Liiblinngszilscheif vun der Intelligentsia, dem ale wäisse Mann, gefillt responsabel fir all Iwwel vun der Welt - ofzelenken.*
*An Zäiten, an deene jideree just iwwert säin eegenen Nuebel schreift, ass dat a priori eng gutt Saach, géif et eben net esou wierken, wéi wann den Auteur hei all, awer och wierklech all zur Zäit relevant Thema op e Béiderdeckel notéiert a se no an no ausgestrach hätt.*

D'Liliane Miranda rezenséiert am *forum*:

*D'Lëscht vun den Theemen, déi ugeschwat ginn, bis d'Schlusspointe déi ganz Handlung ëmdréint, ass laang [...] Si [...] sinn dofir bekannt, datt se entweder fir idologesch verhäert Diskussioune suergen oder an der Konscht stereotypesch a wéineg differenzéiert duergestallt ginn. Dat ass hei, duerch dem Roland Meyer säin onopgereechte Stil a seng intelligent Approche, net de Fall.*


## Literatur
* Roland Meyer: *Um Horizont*. Esch-Sauer: Op der Lay, 2025 ISBN 978-2-87967-284-7
François Gérard

De **François Gérard**, gebuer de 16. November 1862 zu Réiden op der Atert, an do gestuerwen den 21. Abrëll 1941, war e lëtzebuergesche Lokalpolitiker.

Hie war vum 1. Januar 1915 bis zu sengem Doud den 21. Abrëll 1941, Buergermeeschter vun der Gemeng Réiden op der Atert.
Bayerische Landesbank International

D**'Bayerische Landesbank International** war eng lëtzebuergesch Bank, déi de 7. Juni 1973 gegrënnt gouf an hire Sëtz an der Ënneschtgaass op N°13 an der Stad hat. Si war eng 100-prozenteg Duechtergesellschaft vun der däitscher Bayerische Landesbank.

Am Ufank war si haaptsächlech um Euromarché täteg. Si ass extreem séier gewuess, sou datt se schonns 1978 an der Zäitschrëft *The American Banker* op der Plaz 278 vun der Top 500 vun de gréisste Banken op der Welt opgedaucht ass. 1986 krut si een eegent Gebai um Boulevard Royal, 1994 ass se dunn an d'rue Jean Monnet um Kierchbierg geplënnert. An deene Joren, gouf se och méi am *[[Private Banking]]* aktiv. 2001 huet d*'Bayerische Landesbank International* mat der *Helaba Luxembourg – Landesbank Hessen-Thüringen* fusionéiert ënnert dem Numm *Banque LBLux*.

2014  gouf d'Aktivitéit *Private Banking* un d'Banque de Luxembourg verkaf, déi aner Aktivitéite goufen der Mammegesellschaft zu München iwwerdroen. 2015 gouf d'LBLux liquidéiert.

## Direkteren
* Willibald Folz (1973-
* Manfred Ferber (-1978)
* Hans Jürgen Schneller (1978-)
* …

## Um Spaweck
4K Films Lux

4K Films Lux ass e Youtube Kanal mam Motto "Mir weise Lëtzebuerg". Den Team vu 4K Films Lux gëtt geleet vum Alain Kleeblatt, fréiere Journalist. 

Theme gi vun Auto (mam Akzent op Oldtimer) bis Zäitzeien, iwwer Concerten a Lëtzebuerger kulturelle Patrimoine.
Bayerische Vereinsbank International

D’**Bayerische Vereinsbank International** war eng lëtzebuergesch Bank, déi de 25. August 1971 als 100% Duechtergesellschaft vun der *[[Bayerische Vereinsbank]]* gegrënnt gouf. Si hat hire Sëtz am Ufank um 14, rue des Bains, ier se am August 1981 an d'Avenue Monterey N°38-40 geplënnert sinn. Si war als Minoritärsaktionnär bei der Grënnung vun der lëtzebuergescher Bank *[[Union de Banques Arabes et Européennes]]* bedeelegt (9.8%). Wéi aner däitsch Banke war si fir d'éischt um Euromarché täteg, ier se dann och am Private Banking aktiv gëtt. 1982 war de Minimumbetrag, deen ee Client do bei der Vereinsbank huet misse matbréngen, 100 000 DM. 

Am November 1993 fusionéiert d*'Bayerische Vereinsbank* *International* mat der *Vereins- und Westbank International*: den neien Numm vun der Bank ass *Vereinsbank International.* Siwe Joer méi spéit, 1998, fusionéiert déi Bank da mat der *[[Hypobank International]]*, enger Duechtergesellschaft vun der *Bayerische Hypo- und Vereinsbank.* Den Numm vun där neier Bank war *HypoVereinsbank Luxembourg*.

## Direkteren
* Horst Hergel (1971-1976)
* Claus Helbig (1976-1981)
* Hans W. Meyers (1981-1986)
* Gerlach von der Malsburg (1986-1987)
* Klaus K. Esswein (1987-1990)
* Hendrik Daniels (1990-1993)
* Ernst-Dieter Wiesner (1993-1998)
Kanton Zürich

**Zürich** (deels och **Zürech**) (de. *Zürich*, fr. *Zurich*, it. *Zurigo*, rm. *Turitg*, gsw. *Züri*) ass ee vun de 26 Kantonen an der Schwäiz; e gehéiert zur däitscher Schwäiz. De Chef-lieu ass  an d'Amtssprooch am Kanton ass Däitsch.

De Kanton huet  an ass  grouss; d'Bevëlkerungsdicht läit deemno bei  Awunner / km².

## Geographie
De  ass identesch mat der Groussregioun Zürech a läit tëscht de Regiounen Ost- a Nordwestschwäiz. D'Metropolregioun Zürech geet deelweis iwwer d'Kantonsgrenzen eraus. 

## Verwaltung
### Distrikter
De Kanton besteet aus follgenden Distrikter(Stand: 01.01.2024):

## Um Spaweck
Hypobank International

D**'Hypobank International** war eng lëtzebuergesch Bank, déi 1972 als 100-prozenteg Duechtergesellschaft vun der Bayerische Hypotheken- und Wechsel-Bank, gegrënnt gouf. Si hat hire Sëtz uganks an der Stad, op Nummer 25 Um Gruef.

1976 ass se an een eegent Gebai um Prënzereng N°37, dat vum Architekt René Mailliet gebaut gouf, geplënnert. 1993 huet d'Bank hire Sëtz an d'rue Alphonse Weicker op de Kierchbierg verluecht. Den amerikaneschen Architekt Richard Meier hat d'Pläng fir dësen Neibau ausgeschafft.

1993 hu ronn 130 Mataarbechter bei der Hypobank geschafft, 1998 war déi Zuel op 190 gewuess. An deem Joer huet *Hypobank International* mat der *[[Bayerische Vereinsbank International|Bayerische Vereinsbank]]* zur *[[HypoVereinsbank Luxembourg]]* fusionéiert. Déi gouf ëm 2005 vun der Unicredit opkaaft, déi hirersäits hir Dieren zu Lëtzebuerg 2017 zougemaach huet.

## Direkteren
* Otto L. Quadbeck (1970er Joren)
* Peter Binkowski (1990er Joren)
Kanton Bern

**Bern** (de. *Bern*, fr. *Berne*, it. *Berna*, rm. *Berna*, gsw. *Bärn*) ass ee vun de 26 Kantonen an der Schwäiz. De Chef-lieu ass d'Bundeshaaptstad .

De Kanton huet  an ass  grouss; d'Bevëlkerungsdicht läit deemno bei  Awunner / km².

D'Amtssprooche sinn Däitsch (geschwat vu 86 Prozent vun der Bevëlkerung) a Franséisch (11 Prozent). Franséisch gëtt haaptsächlech am Berner Jura (fr. *Jura bernois* oder *Grand Chasseral*) an an der Agglomeratioun vu Biel/Bienne geschwat, déi e bilinguale Status huet.

## Geographie
De  läit am Weste vun der Schwäiz. D'Grenz tëscht der däitschsproocheger an der franséischsproocheger Schwäiz (*Romandie*), de sougenannte „Röstigruef“, leeft duerch de Kanton.

Vun all de Kantonen ass de Kanton Bern dee mat der gréisster Nord-Süd-Ausdeenung; en erstreckt sech vum Jura iwwer de Schwäizer Plateau bis an d'Alpen, wat en zesumme mam Vaud zum eenzege Kanton mécht, deen all déi dräi Groussregioune vun der Schwäiz (Alpen, Jura, Mëttelland) ëmfaasst. Am Norde grenzt Bern un d'Kantone Jura, Solothurn an Aargau; am Westen un Neuchâtel, Vaud a Fribourg; am Osten u Luzern, Nidwalden, Obwalden an Uri an am Süden un de Kanton Wallis.

## Verwaltung

### Arrondissementer
De Kanton besteet aus follgende Verwaltungskreesser (*arrondissement administratif*)(Stand: 01.01.2024):
 

## Um Spaweck
Ellen Johnson Sirleaf

D**'Ellen Johnson Sirleaf**, gebuer den 29. Oktober 1938 zu Monrovia, ass eng liberianesch Ekonomistin a Politikerin. Si war vum 16. Januar 2006 bis de 22. Januar 2018 déi 24. Presidentin vum Liberia an déi éischt Fra, déi duerch Wale Staatscheffin vun engem afrikanesche Land gouf. 2011 krut si de Friddensnobelpräis fir hire gewaltfräie Kampf fir d'Sécherheet vu Fraen a Fraerechter (zesumme mat der Leymah Gbowee an der Tawakkul Karman).

Si huet an den USA op der University of Wisconsin–Madison, der University of Colorado at Boulder an der Harvard University Ekonomie an Ëffentlech Verwaltung studéiert.

Vun 1972 bis 1973 war si Finanzministesch an an den 1980er an uganks 1990er Joren am Exil Bankmanagerin. Vun 1992 bis 1997 war si Direktesch vum Entwécklungsprogramm vun de Vereenten Natioune fir Afrika, huet fir d'Weltbank an aner Institutioune geschafft an eng Rëtsch Bicher iwwer afrikanesch Wirtschaftspolitik geschriwwen.

Am Oktober 2003 ass si an de Liberia hannescht gaangen. Bei der Presidentschaftswal 2005 war si d'Kandidatin vun der Unity Party, där hir Presidentin si och war, an se huet dës am Zweeten Tour mat 57,9 % vun de Stëmme gewonnen. Am November 2011 gouf si mat 90,2 % vun de Stëmmen erëmgewielt.

## Publikatiounen (Auswiel)
* *The Outlook for Commercial Bank Lending to Sub-Saharan Africa* (1992)
* *From Disaster to Development* (1991)
* *This Child Will Be Great. Memoir of a Remarkable Life by Africa's First Woman President* (2009)

## Literatur
* Helene Cooper: *Madame President: The Extraordinary Journey of Ellen Johnson Sirleaf.* New York: Simon and Schuster, 2017. ISBN 978-1-4516-9735-3

## Kuckt och
* Lëscht vun de Laureate vum Nobelpräis fir de Fridden

## Um Spaweck
Kanton Nidwalden

**Nidwalden** (de. *Nidwalden*, fr. *Nidwald*, it. *Nidvaldo*, rm. *Sutsilvania*, gsw. *Nidwaldä, Nidwaudä*) ass ee vun de 26 Kantonen an der Schwäiz; e gehéiert zur däitscher Schwäiz. De Chef-lieu ass .

De Kanton huet  an ass  grouss; d'Bevëlkerungsdicht läit deemno bei  Awunner / km². D'Amtssprooch ass Däitsch.

## Geographie
De  ass e Kanton ouni Grenze mam Ausland, deen am Zentrum vun der Schwäiz läit. Am Norde stéisst en un de Vierwaldstätterséi a gëtt an den anere Richtunge vu Biergkette begrenzt. D'Nopeschkantone si Luzern, Obwalden, Uri, Schwyz a Bern.

## Verwaltung
Bis 1999 gouf Nidwalden als sougenannten Hallefkanton gefouert; zënter der neier Bundesverfassung vum 18. Abrëll 1999 ass et en eegestänneg Kanton; en ass net a Bezierker opgedeelt.

### Gemengen
De Kanton besteet aus follgende Gemengen(Stand: 01.01.2024):

## Um Spaweck
Max et Jérémie

** Max et Jeremie** ass e franséisch-italieenesche Film vun der Claire Devers aus dem Joer 1992 mam Philippe Noiret a mam Christophe Lambert an den Haaptrollen nom Roman *Max Trueblood and the Jersey Desperado* vum Teri White.

## Ëm wat geet et am Film?
E klenge Gauner kritt den Optrag, en eeleren Här ëmzebréngen, dee selwer Optragskiller war an ze vill weess. Ma frëndschaftlech Gefiller tëscht deenen zwéi maachen dat onméiglech…

## Um Spaweck
Tango (Film 1993)

**Tango** ass e franséische Film vum Patrice Leconte aus dem Joer 1993  mam Philippe Noiret a mam Richard Bohringer an den Haaptrollen

## Ëm wat geet et am Film?
De Vincent war fréier zum allgemengen Erstaunen um Mord vu senger Fra an där hirem Amant fräigesprach ginn. De Riichter hat Erbaarme mat him. E puer Joer méi spéit verlaangt de Riichter allerdéngs vun him, als Konterpartie d'Marie ëmzebréngen, déi ontrei Fra vu sengem Neveu Paul. Zu dräi maache se sech op d'Sich nom Marie...

## Um Spaweck
Kanton Glarus

**Glarus** (de. *Glarus*, fr. *Glaris*, it. *Glarona*, rm. *Glaruna*, gsw. *Glaris, Glarnerland*) ass ee vun de 26 Kantonen an der Schwäiz; e gehéiert zur däitscher Schwäiz. De Chef-lieu ass .

De Kanton huet  an ass  grouss; d'Bevëlkerungsdicht läit deemno bei  Awunner / km². D'Amtssprooch ass Däitsch.

## Geographie
De  läit an de Regiounen Nordost- a Südostschwäiz an huet keng Grenze mam Ausland. Am Norden an Oste grenzt en un de Kanton St. Gallen, am Süden u Graubünden, am Südwesten un den Uri an am Westen un de Kanton Schwyz.

## Verwaltung

### Gemengen
De Kanton besteet zënter dem 1. Januar 2011 aus follgenden dräi Gemengen(Stand: 01.01.2024):
 

## Um Spaweck
Kanton Zug

**Zug** (de. *Zug*, fr. *Zoug*, it. *Zugo*, rm. *Zug*, gsw. *Zùùg*) ass ee vun de 26 Kantonen an der Schwäiz; e gehéiert zur däitscher Schwäiz. De Chef-lieu ass .

De Kanton huet  an ass  grouss; d'Bevëlkerungsdicht läit deemno bei  Awunner / km². D'Amtssprooch ass Däitsch.
## Geographie
De  gehéiert zu der Groussregioun vun der Zentralschwäiz an zu der Agglomeratioun Zürich. E läit tëscht de Kantonen Zürich, Schwyz, Luzern an Aargau am Iwwergangsgebitt tëscht de Viralpen an dem Mëttelland

## Verwaltung

### Gemengen
De Kanton ass net a Bezierker opgedeelt; et gëtt follgend Gemengen(Stand: 01.01.2024):

## Um Spaweck
Kanton Luzern

**Luzern** (de. *Luzern*, fr. *Lucerne*, it. *Lucerna*, rm. *Lucerna*, gsw. *Lozäärn*) ass ee vun de 26 Kantonen an der Schwäiz; e gehéiert zur däitscher Schwäiz. De Chef-lieu ass .

De Kanton huet  an ass  grouss; d'Bevëlkerungsdicht läit deemno bei  Awunner / km².

D'Amtssprooch ass Däitsch.
## Geographie
De gréissten Deel vum  gehéiert zum Mëttelland, aner Deeler gehéieren zu de Viralpen oder den Alpen. Et ass e Kanton dee keng Grenze mam Ausland huet. Am Westen a Südweste stéisst en un de Kanton Bern, am Norden an Nordosten un den Aargau, am Osten u Schwyz an Zug, an am Süden un Obwalden an Nidwalden.

## Verwaltung
De Kanton Luzern war eng laang Zäit a fënnef *Ämter* (Distrikter) opgedeelt (an anere Kantonen als Bezierker bezeechent); déi Opdeelung gëtt et zënter der Kantonalverfassung vun 2007 net méi.

Déi fréier *Ämter* waren: Entlebuch, Hochdorf, Luzern, Sursee a Willisau.

### Walbezierker a Gemengen
De Kanton besteet aus 79 Gemengen, déi a follgend Walbezierker opgedeelt sinn(Stand: 01.01.2024):

## Um Spaweck